**Σύμφωνο Συνεργασίας με τους Πολιτιστικούς Συλλόγους**

**Παλαιάς Επιδαύρου και Λυγουριού**

Το Τμήμα Θεατρικών Σπουδών της Σχολής Καλών Τεχνών του Πανεπιστημίου Πελοποννήσου έχει συνάψει συνεργασία με τον Πολιτιστικό Σύλλογο Παλαιάς Επιδαύρου και τον Πολιτιστικό Σύλλογο Λυγουριού «Καββαδίας» για την πραγματοποίηση κύκλου επιμορφωτικών διαλέξεων και θεατρικών εργαστηρίων από τους διδάσκοντες και τους καλλιτεχνικούς συνεργάτες του Τμήματος Θεατρικών Σπουδών με υπεύθυνη προγραμματισμού την επίκουρη καθηγήτρια Ιωάννα Καραμάνου. Το σύμφωνο αυτό αποτελεί την αρχή της συνεργασίας του Πανεπιστημίου με τους δύο συλλόγους και μπορεί να εμπλουτισθεί περαιτέρω και με άλλες δράσεις. Το πρόγραμμα των διαλέξεων και των θεατρικών εργαστηρίων που θα δοθούν κατά το ακαδημαϊκό έτος 2015-16 και θα δημοσιοποιούνται μέσω της ιστοσελίδας του Τμήματος Θεατρικών Σπουδών είναι το ακόλουθο:

* Κηλαηδόνη Γιασεμί (καλλιτεχνική συνεργάτιδα του Τμήματος Θεατρικών Σπουδών), *Κύκλος Θεατρικών Εργαστηρίων πάνω στο αφηγηματικό θέατρο* , έναρξη: Σάββατο 30 Ιανουαρίου 2016, 6 μ.μ.
* Ζώνιου Χριστίνα (μέλος ΕΕΠ), *Θεατρικό Εργαστήρι: επινόηση παραστάσεων θεάτρου-ντοκουμέντο πάνω σε ιστορικά και κοινωνικά ζητήματα της Αργολίδας,* Σάββατο 13 Φεβρουαρίου 2016, 11 π.μ.
* Παπαλεξίου Ελένη (λέκτωρ), *Η αρχαία τραγωδία στη σύγχρονη σκηνή,* Παρασκευή 26 Φεβρουαρίου 2016, 6μ.μ.
* Βασιλάκου Αντωνία (μέλος ΕΕΠ), *Θεατρικό Εργαστήρι: Σωματικό θέατρο και μιμική τέχνη : Η κατασκευή δραματικών χαρακτήρων και η μουσικότητα της δραματικής κίνησης,* Σάββατο 2 Απριλίου 2016, 5 μ.μ.
* Κοτζαμάνη Μαρίνα και Λεοντάρης Γιάννης (επίκουροι καθηγητές), *Θεατρικό Εργαστήρι και παρουσίαση του έργου Swellfoot/ Οιδίποδας του Shelley,* Τετάρτη 13 ή 20 Απριλίου 2016, 6μ.μ.
* Σπυροπούλου Αγγελική (επίκουρη καθηγήτρια), *Σύγχρονες θεωρητικές προσλήψεις του Οιδίποδα Τυράννου,* Παρασκευή 13 Μαϊου 2016, 6 μ.μ.
* Οικονομοπούλου Χριστίνα (μέλος ΕΕΠ), *Πρόσληψη της ελληνικής μυθολογίας και του αρχαίου δράματος από σύγχρονους γαλλόφωνους δημιουργούς –Βαλκάνια, Αφρική, Καραϊβική,* Πέμπτη 19 Μαϊου 2016, 6 μ.μ.